
UZNESENIE VLÁDY SLOVENSKEJ REPUBLIKY

č. 268
z 30. júna 2016
k návrhu na vyčlenenie príslušníkov ozbrojených síl Slovenskej republiky počas predsedníctva Slovenskej republiky v Rade Európskej únie
	Číslo materiálu:
	21540/2016


	Predkladateľ:
	podpredseda vlády a minister vnútra a minister obrany


Vláda

A. schvaľuje 

A.1. návrh na vyčlenenie príslušníkov ozbrojených síl Slovenskej republiky počas predsedníctva Slovenskej republiky v Rade Európskej únie;
B. ukladá 

ministrovi obrany

B.1. vyčleniť do 200 profesionálnych vojakov do podriadenosti Policajného zboru na zabezpečenie ochrany štátnej hranice, stráženého objektu, verejného poriadku, vedenia boja proti terorizmu a organizovanému zločinu počas predsedníctva Slovenskej republiky v Rade Európskej únie 2016

od 30. júna do 31. decembra 2016

B.2. v spolupráci s podpredsedom vlády a ministrom vnútra organizačne zabezpečiť využitie vyčlenených profesionálnych vojakov a cestných motorových vozidiel na ochranu stráženého objektu, verejného poriadku, vedenia boja proti terorizmu a organizovanému zločinu

od 30. júna do 31. decembra 2016

podpredsedovi vlády a ministrovi vnútra  

B.3. vyčlenených profesionálnych vojakov a techniku využiť na základe potrieb vyplývajúcich z bezpečnostnej situácie bezprostredne pred a počas konania 
predsedníctva Slovenskej republiky v Rade Európskej únie len v prípade, ak na to nebudú postačovať sily a prostriedky Policajného zboru a po vzájomnej dohode s ministrom obrany

od 30. júna do 31. decembra 2016.

Vykonajú:
podpredseda vlády a minister vnútra 
minister obrany 

